赵汝腾
示赵与槟弘毅章
天之苍苍，而在山中。
大畜之象，验之于躬。
六尺之微，万善毕丛。
往行前言，浩浩无穷。
一以贯之，何所不容。
两间非大，此之谓弘。
牝马之贞，行地无疆。
古往今来，其道有常。
是以资生，至哉化光。
君子体之，六二直方。
直内方外，何用不臧。
守此这毅，贲育非铡。
泗亭之参，以此任道。
繇轲而后，孰其深造。
濂洛儒先，知德之奥。
非苟知之，亦免允蹈。
兴夫请书，朝夕戴抱。
懋哉懋哉，至於华皓。